Arrogansie - www.bybelkennis.co.za
by Coen Slabber · Published 16/02/2016 · Updated 04/01/2016
Christ has not two different bodies, one “temporal” and the other “spiritual”. He is one Head, and he has one body – Martin Luther
Ons glo maklik dat die gawes wat God aan my gegee het, het Hy aan almal gegee.Ons sien en interpreteer die lewe deur ons eie ondervindings – enigste lens wat ons het. Dit is natuurlik om die dinge te glo soos ek dit sien. Die lewe werk nie so nie. Elkeen het sy eie stel genes, persoonlikheidseinskappe en geestelike gawes. Daarom reager ons nie dieselfde op dieselfde stel stimuli nie. Ons is verskillend. Gawe projeksie lei tot onrealistiese verwagtings en frustrasie met mense wat nie soos ons reageer nie.
Gawe projeksie lyk dikwels soos gesonde geestelike ywer, maar van binne is dit niks anders as sondige trots en arrogansie nie. Dit maak dat ons op ander neerkyk; dit skep baie vals skuldgevoelens. Gawe projeksie is nadelig omdat dit ons trots maak. Dit maak mense op wie ons projekteer, seer. Dit skep ‘n klomp onnodige skuldgevoelens.
Ons voel dikwels skuldig omdat ons ly aan gawe jaloesie. Gewoonlik word dit gekoppel aan iets wat ons dink belangrik in die koninkryk van God is en wens ons was beter daarmee. Ons moet nooit skuldig voel oor hoe God ons gemaak het nie – solank ons dit doen waarvoor Hy ons geroep het.